kardosdrur/scandi-wiki huggingface dataset:
Japans Grand Prix 2014

Japans Grand Prix 2014 (officielle navn: 2014 Formula 1 Japanese Grand Prix) var et Formel 1-løb som blev arrangeret 5. oktober 2014 på Suzuka Circuit i Japan. Det var den femtende runde af Formel 1-sæsonen 2014. Løbet blev vundet af Lewis Hamilton i Mercedes, foran sin teamkollega Nico Rosberg på andenpladsen, mens Red Bulls Sebastian Vettel tog tredjepladsen. Der blev kun kørt 44 af de planlagte 53 omgange, da løbet blev stoppet efter en ulykke, hvor Jules Bianchi pådrog sig en alvorlig hovedskade, som han senere døde  af.

Resultater

Kvalifikation

Løbet 

Noter til tabellerne:
  - Pastor Maldonado og Jean-Éric Vergne blev begge pålagt en gridstraf på ti placeringer for at have overskredet sin kvote på fem motorkomponenter for sæsonen.
  - Pastor Maldonado fik 20 sekunder lagt til sin løbstid for at have kørt for hurtigt i pit lane.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Formel 1 2014
2014
Ruslands Grand Prix 2014

Ruslands Grand Prix 2014 (officielle navn: 2014 Formula 1 Russian Grand Prix) er var Formel 1-løb som blev arrangeret 12. oktober 2014 på Sochi Autodrom i Rusland. Det var den sekstende runde af Formel 1-sæsonen 2014, og første gang der blev kørt et Formel 1-løb i Rusland. Løbet blev vundet af Lewis Hamilton i Mercedes, med hans teamkollega Nico Rosberg på andenplads, mens Williams' Valtteri Bottas tog tredjepladsen. Med denne dobbeltsejr sikrede Mercedes sig også førstepladsen i årets konstruktørmesterskab.

Resultater

Kvalifikation

Løbet 
{| class="wikitable" style="font-size: 95%"
! Pos.
! Nr.
! Kører
! Konstruktør
! Omgange
! Tid/Udgået
! Startpos.
! Point
|-
! 1
| align="center" | 44
|  Lewis Hamilton
| Mercedes
| 53
| 1.31.50,744
| 1
| 25
|-
! 2
| align="center" | 6
|  Nico Rosberg
| Mercedes
| 53
| +13,657
| 2
| 18
|-
! 3
| align="center" | 77
|  Valtteri Bottas
| Williams-Mercedes
| 53
| +17,425
| 3
| 15
|-
! 4
| align="center" | 22 
|  Jenson Button
| McLaren-Mercedes
| 53
| +30,234
| 4
| 12
|-
! 5
| align="center" | 20
|  
| McLaren-Mercedes
| 53
| +53,616
| 11
| 10|-
! 6
| align="center" | 14
|  Fernando Alonso
| Ferrari
| 53
| +1.00,016
| 7
| 8|-
! 7
| align="center" | 3
|  Daniel Ricciardo
| Red Bull-Renault
| 53
| +1.01,812
| 6
| 6|-
! 8
| align="center" | 1
|  Sebastian Vettel
| Red Bull-Renault
| 53
| +1.06,185
| 10
| 4|-
! 9
| align="center" | 7
|  Kimi Räikkönen
| Ferrari
| 53
| +1.18,877
| 8
| 2|-
! 10
| align="center" | 11 
|  Sergio Pérez
| {{Nowrap|Force India-Mercedes}}
| 53
| +1.20,067
| 12
| 1|-
! 11
| align="center" | 19
|  Felipe Massa
| Williams-Mercedes
| 53
| +1.20,877
| 18
|
|-
! 12
| align="center" | 27
|  Nico Hülkenberg
| 
| 53
| +1.21,309
| 17
|
|-
! 13
| align="center" | 25
|  Jean-Éric Vergne
| Toro Rosso-Renault
| 53
| +1.37,295
| 9
|
|-
! 14
| align="center" | 26
|  Daniil Kvjat
| Toro Rosso-Renault
| 52
| +1 omgang
| 5
|
|-
! 15
| align="center" | 21
|  Esteban Gutiérrez
| Sauber-Ferrari
| 52
| +1 omgang
| 13
| 
|-
! 16
| align="center" | 99
|  Adrian Sutil
| Sauber-Ferrari
| 52
| +1 omgang
| 14 
|
|-
! 17
| align="center" | 8
|  Romain Grosjean
| Lotus-Renault
| 52
| +1 omgang
| 15
|
|-
! 18
| align="center" | 13
|  
| Lotus-Renault
| 52
| +1 omgang
| 21
|
|-
! 19
| align="center" | 9
|  Marcus Ericsson
| Caterham-Renault
| 51
| +2 omgange
| 16
|
|-
! Ret
| align="center" | 10
|  Kamui Kobayashi
| Caterham-Renault
| 21
| Bremser
| 19
|
|-
! Ret
| align="center" | 4
|  Max Chilton
| Marussia-Ferrari
| 9
| Hjulophæng
| 20
|
|-
! colspan=9 | Kilde:
|-
|}Noter til tabellerne:'''
  - Kevin Magnussen, Nico Hülkenberg og Max Chilton fik alle gridstraffe på fem placeringer hver for at have foretaget ikke-planlagte udskiftninger af gearkasser før løbet.
  - Pastor Maldonado blev flyttet fem placeringer ned på griden for at fuldføre gridstraffen på ti placeringer, som han fik for at have overskredet sin kvote på fem motorkomponenter for sæsonen før Japans GP.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Formel 1 2014
Ruslands Grand Prix
USA's Grand Prix 2014

USA's Grand Prix 2014 (officielle navn: 2014 Formula 1 United States Grand Prix) var et Formel 1-løb som blev arrangeret 2. november 2014 på Circuit of the Americas i Austin, Texas. Det var den syttende runde af Formel 1-sæsonen 2014 og 42. gang at USA's Grand Prix blev arrangeret. Løbet blev vundet af Lewis Hamilton i Mercedes, med hans teamkollega Nico Rosberg på andenpladsrn, mens Red Bulls Daniel Ricciardo tog tredjepladsen.

Resultater

Kvalifikation

Løbet 

Noter til tabellerne:
  - Jenson Button fik en gridstraf på fem placeringer for at have foretaget en ikke-planlagt udskiftning af gearkasse før løbet.
  - Daniil Kvjat fik en gridstraf på ti placeringer for at have udskiftet motor før løbet.
  - Sebastian Vettel startet løbet fra pit lane efter at have udskiftet alle seks komponenter i sin motorenhed før løbet.
  - Pastor Maldonado fik en tidsstraf på fem sekunder for at have kørt for hurtigt bag safety car. Straffen blev lagt til hans sluttid i løbet.
  - Jean-Éric Vergne fik en tidsstraf på fem sekunder for at have kørt for hurtigt bag safety car. Han blev senere pålagt yderligere en tidstraf på fem sekunder for at have presset Romain Grosjean af banen. Strafene ble lagt til hans sluttid i Løbet.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

USA's Grand Prix
Formel 1 2014
Brasiliens Grand Prix 2014

Brasiliens Grand Prix 2014 (officielle navn: Formula 1 Grande Prêmio Petrobras do Brasil 2014) var et Formel 1-løb som blev arrangeret 9. november 2014 på Autódromo José Carlos Pace i São Paulo, Brasilien. Det var det attende og næstsidste løb i Formel 1-sæsonen 2014, og 43. gang at Brasiliens Grand Prix blev arrangeret. Nico Rosberg i Mercedes vandt løbet fra pole position, mens hans teamkollega Lewis Hamilton tog andenpladsen, og med brasilianske Felipe Massa i Williams på tredjepladsen.

Resultater

Kvalifikation

Løbet 

Noter til tabellerne:
  - Daniil Kvjat fik en gridstraf på syv placeringer for at fuldføre straffen på ti placeringer han fik til forrige løb.
  - Sergio Pérez fik en gridstraf på syv placeringer for at have forårsaget en kollision i forrige løb.
  - Udgik af løbet, men blev klassificeret eftersom han havde fuldført over 90% af løbsdistancen.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Brasiliens Grand Prix
Formel 1 2014
Abu Dhabis Grand Prix 2014

Abu Dhabis Grand Prix 2014 (officielle navn: 2014 Formula 1 Etihad Airways Abu Dhabi Grand Prix) var et Formel 1-løb som blev arrangeret 23. november 2014 på Yas Marina Circuit i Abu Dhabi i Forenede Arabiske Emirater. Det var det 19. og sidste løb i Formel 1-sæsonen 2014 og det sjette Abu Dhabis Grand Prix. Løbet blev vundet af Lewis Hamilton i Mercedes, som dermed også sikrede sig verdensmestertitlen i kørermesterskabet for 2014. Williams-kørerne Felipe Massa og Valtteri Bottas tog henholdsvis anden og tredjepladsen.

Før 2014-sæsonen var det bestemt at der skulle gives dobbelte point i både kører- og konstruktørmesterskabet i dette løb, i et forsøg på at fastholde spændingen og fokus på mesterskaberne helt til slutningen af sæsonen.

Resultater

Kvalifikation

Løbet 

Noter til tabellerne:
  - Romain Grosjean kvalificerede på sekstendepladsen men blev flyttet fire gridplaceringer ned som en del af en tyve placeringers gridstraf for at have brugt sin sjette motorenhed for sæsonen. Resten af straffen blev erstattet af en drive-through-straf.
  - Daniel Ricciardo og Sebastian Vettel kvalificerede på henholdsvis femte- og sjettepladsen, men blev ekskluderet fra kvalifikationen på grund af ulovlige frontvinger.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

Abu Dhabis Grand Prix
Formel 1 2014
Sanne van Olphen

Sanne van Olphen (født 3. marts 1989 i Haag) er en hollandsk håndboldspiller som spiller for franske Mérignac Handball.

Hun har tidligere spillet for Toulon Saint-Cyr Var Handball, SønderjyskE Håndbold og Viborg HK som højre back.

Eksterne henvisninger 
 

Håndboldspillere fra Nederlandene
Personer fra Haag
The Lego Batman Movie

The Lego Batman Movie er en amerikansk 3D computeranimeret superheltefilm der fik biografpremiere i februar 2017. Filmen er en spin-off film af The Lego Movie, og er baseret på tegneserien om Batman. Den er instrueret af Chris McKay, og har Will Arnett, Zach Galifianakis, Rosario Dawson, Michael Cera og Ralph Fiennes i hovedrollerne.

Medvirkende 
 Will Arnett som Batman/Bruce Wayne

 Zach Galifianakis som Jokeren

 Michael Cera som Dick Grayson/Robin

 Rosario Dawson som Barbara Gordon/Batgirl

 Ralph Fiennes som Alfred Pennyworth

 Jenny Slate som Harley Quinn

 Zoe Kravitz som Selina Kyle/Catwoman

 Billy Dee Williams som Harvey Dent/Two-Face

 Mariah Carey som Borgmester

 Channing Tatum som Kal-El/Superman

Eksterne henvisninger 

 
 

Amerikanske film fra 2017
3-D-film
Animationsfilm fra USA
Batman-film
Angola ved sommer-OL 2008

Angola deltager i Sommer-OL 2008 i Beijing.

Medaljer

Referencer 

Lande ved sommer-OL 2008
2008
Squama occipitalis

Squama occiptalis, er placeret over og bagved nakkehullet, og den er kurvet oppefra og nedad og fra side til side.

Referencer 

Hovedets anatomi
Pandeben

Pandeben eller frontalknoglen () er en knogle i det menneskelige kranium. Knoglen består af tre dele.. Disse er squama frontalis, den orbitale del, og den nasale det, og danner herved den benede del af panden, en del af den benede øjenhule der holder øjet, og dele af den benede del af næsen. Navnet kommer fra det latinske ord frons (det betyder "pande").

Referencer 

Hovedets anatomi
Tindingeben

Tindingebenet eller temporalknoglen () er placeret på siderne og bunden af kraniet, og superficielt for temporallapperne på hjernebarken.

Referencer 

Hovedets anatomi
Alfa Tofft

Alfa Tofft (født 11. januar 1911 i København, død 29. juli 2004 i Aarhus) var en dansk badminton-pioner, medstifter af Red Barnet og rektor.

Historie 
Alfa Tofft blev født og opvokset i København sammen med tvillingesøsteren Beta. Da de var tre år gamle, rejste moderen Elna Bergmann til USA for at arbejde som sangerinde. Hun vendte dog aldrig tilbage til Danmark, og de to søstre voksede op hos faderen Alfred, som var komponist, og blandt andet havde skrevet melodien til "Ole sad på en knold og sang", ligesom han havde job hos Berlingske Tidende som kulturanmelder.

Efter at Alfa Tofft havde studeret sprog og spillet badminton på universitetet i Montreal siden hun var 21 år, vendte hun hjem til Danmark, og bosatte sig i Aarhus. Her stiftede hun i 1935 Aarhus Badmintonklub, som dermed blev den første rene badmintonklub i Jylland. Tofft brugte samme år en arv på at opføre Aarhus Badmintonhal på Dyrehavevej med C.F. Møller som arkitekt.

I 1945 var hun med til at stifte Red Barnet i Danmark, og var leder af den lokale afdeling i Aarhus. Fra 1949 til 1951 blev hun uddannet børnehavelærerinde, da Red Barnet ønskede at hun skulle lede én af deres børnehaver. I 1954 blev hun ansat som lærerinde i faget børnehavelære på Jydsk Børnehave-Seminarium, hvor hun selv var blevet uddannet. Tre år senere blev hun skolens praktikforstander, og i 1965 blev hun rektor for hele skolen. Her var hun med til at indføre børnehavepædagog som ny uddannelse. Tofft var rektor indtil 1974.

Hædersbevisninger 
 Médaille de la Reconnaissance (1948)
 Stella della Solidaretá de Italiana (1951)
 Æresmedlem af Red Barnet (1991)
 Æresmedlem af Aarhus Badmintonklub (1995)

Referencer

Eksterne henvisninger 
 Alfa Tofft i Dansk Kvindebiografisk Leksikon

Personer i Dansk Kvindebiografisk Leksikon
Personer fra Aarhus
Rektorer fra Danmark
Badmintonspillere fra Danmark
Sekundærrute 233

Sekundærrute 233 er en rutenummereret landevej på Sjælland.

Ruten strækker sig fra Ballerup til Hillerød.

Rute 233 har en længde på ca. 19 km.

Kilder 

233
Siben

Sibenet (; fra , "sieve") er en uparret knogle i det menneskelige kranium der separarer næsehulen fra hjernen. Det er lokaliseret i toppen af den menneskelige næse, mellem de to øjenhuler.

Den kubiske knogle er letvægt på grund af den svampeagtige konstruktion. Sibenet er en af de knogler der danner øjets øjenhule.

Referencer 

Skelet
Bodil Schmidt-Nielsen

Bodil Schmidt-Nielsen (3. november 1918 – 27. april 2015) var en dansk-født, amerikansk fysiolog. Hun blev i 1975 den første kvindelige præsident i det prestigefyldte selskab American Physiological Society.

Biografi 
Bodil Schmidt-Nielsen blev født i København i 1918, som den yngste af fire børn af August og Marie Krogh, begge fremtrædende fysiologer.

Uddannet fra Københavns Universitet med doktorgrad i Odontologi. Hun blev gift i 1939 med Knut Schmidt-Nielsen, en norsk-født fysiolog. Knut og Bodil Schmidt-Nielsen blev et fremtrædende makkerpar på Duke University, North Carolina, men blev skilt i 1966. Bodil Schimidt-Nielsen blev afdelingsleder Case Western Reserve University og senere helligede hun sig helt forskningen ved  MDI Biological Laboratory i Maine.

Bodil Schmidt-Nielsen døde i april 2015 i en alder af 96 år.

American Physiological Society uddeler en pris til minde om Bodil Schmidt-Nielsen, i erkendelse af hendes store bidrag til fysiologien. Den uddeles til et medlem af selskabet, der har leveret enestående bidrag til den fysiologiske videnskab og demonstreret engagement og vedholdenhed i at uddanne unge fysiologer til højeste faglige standard.

Udvalgte værker 
 The Solubility of tooth substance in relation to the composition of saliva (Norstedt, 1946)
 The resourcefulness of nature in physiological adaptation to the environment (Physiologist 1(2): 4-20, 1958)
 August og Marie Krogh: Et fælles liv for videnskaben Gyldendal, 1995

Henvisninger 

Dansk-amerikanere
Personer fra København
Alumni fra Københavns Universitet
Natália Bernardo

Natália Maria Bernardo (født 25. december 1986 i Luanda, Angola) er en kvindelig håndboldspiller fra Angola som spiller playmaker for Primeiro de Agosto og Angolas landshold. Hun deltog under VM i 2011, 2013 i Brasilien og Serbien og OL i 2008, 2012 og 2016.

Hun halvsøster til tidligere landsholdspiller fra , Marcelina Kiala og nuværende landholdpiller Luísa Kiala.

Kilder

Eksterne henvisninger 
 

Håndboldspillere fra Angola
Personer fra Luanda
Håndboldspillere ved sommer-OL 2020
Håndboldspillere ved sommer-OL 2016
Håndboldspillere ved sommer-OL 2012
Håndboldspillere ved sommer-OL 2008
Olympiske håndboldspillere fra Angola
BlimE!

BlimE! er en kampagne NRK lancerede efteråret 2010 som skulle give øget bevidsthed hos børnene for at være venner med hinanden og vise omsorg. Slagordet er "Si hei! Vær en venn! BlimE! (dansk: Sig hej! Vær en ven! BlimE!).

Baggrunden for aktionen, er at NRK Super er den meste foretrukne børnekanalen, både hos barn og voksne. Denne status ville NRK bruge til noget positivt.

BlimE! blev første gang introduceret i MGPJr 4 . september 2010, der alle publikummere og deltagere havde på sig en turkis «BlimE!-armbånd». Disse armbåndene blev også sendt gratis ud til alle som ønskede «at BlimE!».

Senere blev det præsenteret seksten BlimE!-ambassadører – kendisser af forskellige aldre – som gennem hele oktober har fortalt om den gang de behøvede en god ven. Det hele endte op på en BlimE!-uge i uge 43 – den sidste uge i oktober 2010, der hele NRK Suoer blev forvandlet til en «BlimE!-kanal». Denne uge blev kanalen tæppelagt med programmer om venskab på TV og eget oplæg på internet og radio.

BlimE!-ambassadører 
 Markus Henriksen
 Alex Rosen
 Chand Torsvik
 Lisa Tønne
 Bjørn Johan Muri
 Erik Solbakken
 Margrethe Røed
 Sebastian Warholm (Fra  Linus i Svinget/Jul i Svingen og Himmelblå)
 Adrian Grønnevik Smith (Fra Knerten)
 Ludvik Haug (Fra Norske talenter)
 Signe Landværk Holst (Fra Krem Nasjonal)
 Cecilie Nilsson Laursen (Fra AF1)
 Sam Eghtedari (Fra AF1 og Megafon)
 Malin Reitan (Fra MGPJr #2005)
 Torstein Snekvik (Fra MGPJr #2010)
 Gunni Jordfald Johnsen (Oldemor fra Barnas Supershow)

Eksterne links 
Hvad er BlimE? på nrksuper.no  (Norsk)

Børne-tv
Harlev Kirke

Harlev Kirke består af et romansk skib og et kor i rå, kløvede marksten samt senmiddelalderligt tårn og våbenhus. Våbenhuset er ombygget i 1756 og i barokstil. Tårnet er genopbygget i 1862, efter at være styrtet ned midt under en gudstjeneste året i forvejen.

Kirken har en romansk døbefont nord-vestjysk bægerbladstype og det er forsynet med et sydtysk dåbsfad fra slutningen af 1500-tallet med en fremstilling af Maria med barnet.

Kirken har spor af kalkmalerier fra flere forskellige perioder.

I 1961 fik kirken skænket et kirkeskib – en to meter lang model af skruefregatten "Sjælland", et søsterskib til Fregatten Jylland.

Orgelet er bygget i 1981 af Marcussen & Søn. Det har 8 stemmer fordelt på to manualer og pedal.

Eksterne henvisninger og kilder 
 Velkommen | Harlev-Framlev sogn
 Harlev Kirke - Kort til Kirken

Kirker i Aarhus Kommune
Kirker i Århus Stift
Kirker i Århus Amt
Aurelia Brădeanu

Aurelia Brădeanu (født Stoica den 5. maj 1979 i Slatina, Rumænien) er en tidligere kvindelig håndboldspiller fra Rumænien, der senest spillede for storklubben CSM Bucuresti og Rumæniens landshold.

Hun har tidligere spillet for den ungarske storklub Győri ETO KC og rumænske storklub CS Oltchim Râmnicu Vâlcea.

Hun deltog første gang under Sommer-OL 2000 i Sydney, som 21-årig. Hun deltog også ved Sommer-OL i 2008 i Beijing og 2016 i Rio de Janeiro.

Meritter 
EHF Champions League:
Vinder: 2016
Sølv: 2009
Bronze: 2017
EHF Cup:
Finalist: 2005
EHF Cup Winners' Cup:
Finalist: 2006
Semifinalist: 2002

Referencer

Eksterne henvisninger 

Håndboldspillere fra Rumænien
Håndboldspillere fra CSM București (kvindehåndbold)
Håndboldspillere fra Győri Audi ETO KC
Personer fra Slatina
Kristian Carøe

Kristian (Christian) Frederik Carøe (født 8. oktober 1851 i København, død 10. november 1921 sammesteds) var en dansk læge og medicinhistoriker.

Carøe blev student 1869, cand. med. 1877, reservemedikus ved Frederiks Hospital 1881—1884, kredslæge i København 1887—1914. Carøes litterære virksomhed har været meget betydelig, dels som medredaktør af Ugeskrift for Læger 1893—1904, dels og især som medicinhistoriker. Det er ganske særlig de danske lægers biografier, han har beskæftiget sig med, idet han ikke blot har været medudgiver af 6. og 7. udgave af Den danske Lægestand, men desuden i Den danske Lægestand 1479—1900 I—IV har givet biografier af alle de i dette tidsrum virkende læger og kirurger. En del andre arbejder er samlede i Studier til dansk Medicinalhistorie 1912. Carøe skrev yderligere Medicinalordningens Historie indtil Sundhedskollegiets Oprettelse 1803 (1917). Han blev dr. med. honoris causa ved universitetet i København 1. november 1921.

Han er begravet på Garnisons Kirkegård.

Kilder 
  
 

Medicinhistorikere fra Danmark
Læger fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra København
Personer i Kraks Blå Bog (1910)
Æresdoktorer ved Københavns Universitet
Personer i Dansk Biografisk Leksikon
Bogsamlere fra Danmark
Kunstsamlere fra Danmark
Filantroper fra Danmark
Christian Tryde

Just Adam Christian Tryde (født 16. marts 1834 i København, død 6. december 1904 sammesteds) var en dansk læge. Hans far var fætter til Eggert Christopher Tryde.

Tryde tog lægeeksamen 1858 og ansattes 1860 ved sindssygeanstalten ved Slesvig, men fordrevs derfra 1864. Imidlertid var han blevet Dr. med. 1861 ved en afhandling om elektroterapi. 1864—66 var han reservemedikus ved Frederiks Hospital, oprettede 1865 et institut for medicinsk elektricitet i København, var 1869—77 distriktslæge i København, 1875—86 læge ved straffeanstalten på Christianshavn, 1877-86 politilæge i København og 1886-97 stadslæge sammesteds. 

Tryde konkurrerede 1867 med Carl Georg Gædeken og Oscar Storch til professoratet i retsmedicin og hygiejne, dog uden at sejre. Han var medlem af en mængde kommissioner, medlem af Sundhedskollegiet og meget andet. Det blev Trydes opgave som stadslæge at gennemføre en betydelig reform foranlediget ved en ny sundhedsvedtægt. 

Af hans skrifter er de betydeligste hans konkurrenceafhandling om tilregnelighed (1867), Sindssygdom og Strafskyld for dansk Domstol (1901) samt en del afhandlinger om drikkevand og tyfus med mere, der samlede udkom 1886.

Eksterne henvisninger 
  

Læger fra Danmark
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Personer fra København
Sophia af Danmark

Sophia af Danmark (født 1159, død 1208), var en dansk prinsesse, datter af Valdemar den Store. Hun var gift med Sigfred af Orlamünde, greve af Weimar-Orlamünde. De fik sammen sønnen Albert af Orlamünde.

Danskere i 1100-tallet
Danskere i 1200-tallet
Karl Storck

Karl Gustav Ludwig Storck (født 1873 i Dürmenach i Elsass, død 1920) var en tysk forfatter.

Storck studerede germanistik i Strasbourg og Berlin, blev journalist og redigerede Deutsche Zeitung, Tägliche Rundschau og tidsskriftet Der Türmer. Han har skrevet et par litteraturhistoriske arbejder: Deutsche Literaturgeschichte (1897, 3. oplag 1906) og Jung-Elsass in die Literatur, 
novellerne Die Elsässerin og Das Sontagskind samt romanen Am Walensee.

Kilder 

 

Journalister fra Tyskland
Litteraturhistorikere fra Tyskland
Novelleforfattere fra Tyskland
Romanforfattere fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Personer fra Alsace
Oscar Storch

Oscar Paolo Samuel Storch (født 14. januar 1833 i Dresden, død 22. april 1896) var en dansk læge. Han var søn af historiemaleren Frederik Ludvig Storch. 

Med forældrene kom Storch 1835 til München og blev fra det derværende gymnasium dimitteret som student 1851, men immatrikuleredes 1852 i København, hvor forældrene nu havde taget bolig. Han begyndte her sine medicinske studier og viste sig tidlig naturvidenskabelig og særlig kemisk interesseret, hvad der gav sig udslag i, at han 1857 vandt en pris for en af Videnskabernes Selskab stillet opgave om guano. I 1858 tog Storch lægeeksamen, var de følgende år kandidat ved Almindeligt Hospital, 1861-62 læge ved Sygehjemmet og samtidig kirurgisk prosektor, virkede 1862-65 som reservemedikus ved Almindeligt Hospital og det nye Kommunehospital, i samme tidsrum som medredaktør af Hospitalstidende og var 1864-65 læge ved den mediko-pneumatiske anstalt. I 1865 erhvervede han sig doktorgraden for en afhandling om den akute fosforforgiftning, foretog derpå med stipendium en studierejse og konkurrerede 1867 til det nye lektorat i retsmedicin og hygiejne. 1868-70 var Storch distriktslæge på Nørrebro, 1870-75 læge ved Københavns Amts sygehus, 1869-96 ved Ladegårdens sygeafdeling, 1873-79 ved Københavns Amts Ting- og Arresthus. 1871-74 var han censor ved lægeeksamen og virkede i et længere tidsrum som klinisk privatdocent med brystsygdommene som specialæmne. I 1874 blev Storch medlem af Sygehjemmets bestyrelse, 1882 meddirektør for lægernes enkekasse. I 1894 fik han professortitelen. Med altid uforandret varm videnskabelig og human interesse varetog Storch sin gerning, men i en årrække var hans virksomhed hemmet af en besværlig sygdom, for hvilken han til sidst bukkede under. I 1869 ægtede han Marie Félicité Louise Gamél, datter af grosserer Antoine Gamél.

Kilder 

  

Læger fra Danmark
Titulære professorer fra Danmark
Danskere i 1800-tallet
Personer fra Dresden
Artikler fra 1. udgave af Dansk biografisk leksikon